GiliGold/VAD_KnessetCorpus huggingface dataset:
<נעה בן שבת: 32יג.
<נעה בן שבת: הפסקת הכהונה והשעיה של חבר המועצה חבר המועצה יחדל לכהן לפני תום תקופת כהונתו באחת מאלה: הוא התפטר מחברותו במועצה במסירת כתב התפטרות לשר או לשר הבריאות או לשרים שמינו אותו, לפי העניין.
<נעה בן שבת: השרים רשאים לעכב את תוקף ההתפטרות לא יותר מחודש ימים.
אלי אלאלוף: זה נראה לכם נכון שהתפטר בפנייה לשר שמינה אותו?
<אפרת אביאני: כך זה קורה היום בתאגידים סטטוטוריים.
אלי אלאלוף: זאת לא פנייה ליושב ראש מועצת המנהלים עם העתק?
<אפרת אביאני: עם העתק.
<אפרת אביאני: בדרך כלל זאת פנייה לשר עם העתק ליושב ראש.
<נעה בן שבת: השרים נוכחו כי נבצר ממנו דרך קבע למלא את תפקידו או כי אינו ממלא את תפקידו כראוי.
<נעה בן שבת: נוכחו כאמור, יעבירו את חבר המועצה מכהונתו בהודעה מנומקת בכתב.
אלי אלאלוף: מה זה דרך קבע?
אלי אלאלוף: כמה ישיבות לא יבוא ויפטרו אותו?
אלי אלאלוף: :
<נעה בן שבת: אחר כך יש ישיבות, בפסקה (3).
<נעה בן שבת: היעדרות משלוש ישיבות רצופות.
<מירה סלומון: נבצרות זה בדרך כלל מצב רפואי או משהו כזסה.
<נעה בן שבת: השרים נוכחו כי הוא נעדר בלא סיבה סבירה, משלוש ישיבות רצופות של המועצה או מיותר ממחצית הישיבות שקיימה במהלך שנה אחת.
<נעה בן שבת: יושב ראש המועצה ידווח לשרים שמינו אותו, לפי העניין, על חבר המועצה שנעדר מישיבותיה כאמור.
<נעה בן שבת: נוכחו כאמור, יעבירו את חבר המועצה מכהונתו בהודעה בכתב.
<נעה בן שבת: השרים מצאו כי התקיימה בו אחת הנסיבות הפוסלות אדם, לפי דין, מלכהן כחבר המועצה.
<נעה בן שבת: (4א)חבר המועצה חדל מלכהן בתפקיד שמכוחו מונה.
<נעה בן שבת: הוא הורשע בעבירה שמפאת מהותה, חומרתה או נסיבותיה, אין הוא ראוי לכהן כחבר המועצה.
<נעה בן שבת: מי ששוקל את זה, אלה השרים.
<נעה בן שבת: הוגש נגד חבר המועצה כתב אישום בעבירה כאמור בסעיף קטן (א)(5), רשאי השר או השרים שמינו אותו, לפי העניין, להשעותו מכהונתו, עד למתן פסק דין סופי בעניינו.
<נעה בן שבת: לא התייחסנו כאן לנושא השימוע כי זאת החלטה מינהלית.
<נעה בן שבת: חדל לכהן חבר המועצה, יפעלו השרים למינוי חבר אחר במקומו לפי הוראות סעיף 32ז, בהקדם האפשרי.
<נעה בן שבת: האם צריך לכלול הודעה ופרסום ברשומות של המינוי?
<נעה בן שבת: אני חושבת שרצוי שיהיה פרסום ברשומות.
<ענת מימון: 32יד.
<ענת מימון: תוקף פעולות המועצה קיום המועצה, סמכויותיה ותוקף החלטותיה, לא ייפגעו מחמת שהתפנה מקומו של חבר בה, או מחמת ליקוי במינויו או בהמשך כהונתו, ובלבד שרוב חבריה מכהנים בה כדין.
<ענת מימון: 32טו.
<ענת מימון: ישיבות המועצה ישיבות המועצה יתקיימו לפי צורכי התאגיד ולפחות אחת לארבעה חודשים.
<ענת מימון: המניין החוקי לישיבות המועצה הוא רוב חבריה המכהנים.
<ענת מימון: ככל שמונו כלל חברי המועצה, המניין החוקי לישיבות המועצה הוא רוב חבריה המכהנים, כשביניהם לפחות נציג אחד מהמשרד ונציג אחד ממשרד הבריאות.
<נעה בן שבת: לפחות היושב ראש חייב להיות בישיבה או אתם אומרים נציג אחד מהמשרד הזה ונציג שני מהמשרד הזה?
<לימור תוסיה כהן: אנחנו חשבנו שזה מתווה טוב, אבל.
אלי אלאלוף: אי אפשר למנות ממלא מקום קבוע?
אלי אלאלוף: למה לא למנות ממלא מקום קבוע?
<לימור תוסיה כהן: האמת היא שאין צורך בממלא מקום קבוע.
<לימור תוסיה כהן: אם היושב ראש נעדר בישיבה אחת, מישהו אחר יכול כמובן לנהל את הישיבה.
<לימור תוסיה כהן: הם מחליטים זאת אד-הוק.
<נעה בן שבת: אתם רוצים להשאיר את הגמישות הזאת.
<ענת מימון: על אף האמור בסעיף קטן (ב), ככל שמונו כלל חברי המועצה ולא התקיים מנין חוקי בשל היעדרותם של נציג המשרד ונציג משרד הבריאות לצורך דיון בעניין מסוים, לא יידחה הדיון באותו עניין ליותר מישיבה אחת.
<ענת מימון: יושב ראש המועצה יזמן את ישיבותיה ויקבע את מועדיהן ואת סדר היום שלהן.
<ענת מימון: שליש מחברי המועצה המכהנים רשאים לבקש מיושב ראש המועצה לזמן ישיבה או להעלות נושא לסדר היום.
<ענת מימון: הוגשה בקשה כאמור, יכנס יושב ראש המועצה ישיבה בתוך 14 ימים מיום הגשת הבקשה.
<לימור תוסיה כהן: הערה לסעיף הזה.
<לימור תוסיה כהן: במחשבה בדיעבד, שליש שנלקח ממודל אחר נראה הרבה מדי כי אנחנו מגיעים לחצי וזה יוצא ארבעה מתוך שמונה וזה הרבה.
<לימור תוסיה כהן: היינו כן רוצים להגמיש וכן לאפשר אפילו לשניים.
<לימור תוסיה כהן: אם נציגי הציבור למשל ירצו להעלות נושא לדיון, חשבנו שלא כדאי למנוע.
<ענת מימון: שניים מחברי המועצה המכהנים.
<נעה בן שבת: אגב, גם העניין הזה שהוא לא הגיע למחצית מדיוני ישיבות המועצה, אם אנחנו מדברים על התכנסות אחת לארבעה חודשים, בשנה הם צריכים להיפגש שלוש פעמים.
<לימור תוסיה כהן: אמרנו שלוש ישיבות רצופות.
<ענת מימון: 32טז.
<ענת מימון: סדרי עבודת המועצה החלטות המועצה יתקבלו ברוב קולות של חברי המועצה המשתתפים בישיבה.
<ענת מימון: היו הקולות שקולים, תכריע עמדתו של ישוב ראש המועצה, אם השתתף בישיבה.
<ענת מימון: התאגיד יערך פרוטוקולים של ישיבות המועצה וישמור אותם לתקופה של שבע שנים ממועד הישיבה.
<ענת מימון: פרוטוקול שאושר ונחתם בידי חבר המועצה שניהל את הישיבה ישמש ראיה לכאורה לאמור בו.
<ענת מימון: המועצה תקבע לעצמה את סדרי עבודתה, ככל שלא נקבעו לפי פרק זה.
איציק שמולי: שתי הערות קטנות, אדוני היושב ראש.
איציק שמולי: אני חושב שיש ערך בפרסום סדר היום לפני הישיבה, מניסיוני בהתאחדות הסטודנטים.
איציק שמולי: שנית, צריך שיותר מחבר מועצה אחד יהיה חתום על הפרוטוקול.
איציק שמולי: או היושב ראש וחבר מועצה, אבל לא רק אחד.
<נעה בן שבת: שאושר ונחתם בידי חבר מועצה שניהל את הישיבה וחבר מועצה נוסף.
איציק שמולי: למוסד הזה יש ועדת ביקורת?
איציק שמולי: אולי יושב ראש ועדת ביקורת.
<אפרת אביאני: שהפרוטוקול ייחתם על ידי יושב ראש ועדת ביקורת?
אלי אלאלוף: אין כאן איזה ניגוד?
<לימור תוסיה כהן: אני מוכנה לקבל שיהיה עוד חבר מועצה אבל חבר ועדת ביקורת, לא כדאי.
<משה רפאלוביץ: אולי כדאי שיפורסם גם באתר האינטרנט.
<לימור תוסיה כהן: זה פחות מקובל.
אלי אלאלוף: הדברים הסודיים ממילא הם לא בפרוטוקול.
<לימור תוסיה כהן: היינו רוצים בכל מקרה לאפשר איזשהו דיון פתוח בישיבות המועצה.
<לימור תוסיה כהן: אני מוכנה לבדוק את זה.
<לימור תוסיה כהן: אני לא מכירה מודל כזה של פרוטוקולים שמפורסמים באינטרנט.
<משה רפאלוביץ: זה קורה בוועדות הכנסת.
<לימור תוסיה כהן: אמרתי שאני לא מכירה את זה בתאגידים ציבוריים, לא אמרתי שאני לא מכירה את זה בוועדות הכנסת.
אלי אלאלוף: אני תומך בזה, אבל תבדקו מה הנוהל היום.
<קריאה: בתאגידים ציבוריים, אלה כספי ציבור ומן הראוי שיפורסם הפרוטוקול.
<לימור תוסיה כהן: אני מתלבטת מה האיזון המתאים.
<לימור תוסיה כהן: כמו שאמרתי, נבדוק את זה.
<לימור תוסיה כהן: אני מבינה ומכירה בערך של השקיפות ולכן לגבי הדוחות הכספיים אנחנו בוודאי לא מתנגדים שיפורסמו באינטרנט, אבל פרוטוקולים, לפעמים יש איזשהו ערך כן לאפשר דיון חופשי ומהטעם הזה לפעמים עדיף לא להעמיד אותם לעיון הציבור באינטרנט.
<לימור תוסיה כהן: ברור שהתאגיד הזה יהיה כפוף לחוק חופש המידע ומי שירצה לקבל, יוכל לקבל, אבל יש פער מסוים בין להעמיד דברים באינטרנט לבין לאפשר לציבור לקבל מידע שהוא מעוניין בו בתוך פנייה ספציפית.
איציק שמולי: ועדת הביקורת יכולה להיות באיזה שהם מקרים או נסיבות הגורם המכנס את המועצה?
איציק שמולי: לבקשת עיון בדוח ועדת הביקורת.
איציק שמולי: זה אפשרי?
<אפרת אביאני: לפי חוק חופש המידע?
איציק שמולי: אני שואל האם ועדת הביקורת יכולה לבקש, למרות שהיא לא חברה בהגדרה, האם יש לה יכולת לבקש את כינוס המועצה.
<לימור תוסיה כהן: יושב ראש ועדת הביקורת.
איציק שמולי: זה מופיע כאן?
<לימור תוסיה כהן: רגע.
<לימור תוסיה כהן: אני אוודא.
<לימור תוסיה כהן: סעיף 32כו, ועדת ביקורת.
<שלמה שלי עינב: אני חושב שבהינתן שמדובר כאן
<שלמה שלי עינב: בתאגיד ציבורי ויש כאן כספי ציבור, אני רק משיב למה שאמרת גברתי, צריך לשים לב ודגש מאוד חשוב על זה שמדובר כאן בבריאות הציבור ובשלומו והפרוטוקולים חייבים להיות מפורסמים.
<שלמה שלי עינב: זכותו של הציבור לדעת בכל עת ולא להיות כפוף לחוק חופש המידע ולבקש את הפרוטוקול.
<לימור תוסיה כהן: כמו שאמרתי, אני אבדוק.
<לימור תוסיה כהן: עוד אין לי תשובה.
אלי אלאלוף: היא תבדוק ונקבל תשובה עוד היום.
<נעה בן שבת: המשמעות היא שהוא מבקש.
<נעה בן שבת: אפשר להוסיף את זה בסעיף 32טו.
<נעה בן שבת: כמו שיש לשנו חברי מועצה אפשרות לבקש לזמן ישיבה והוא צריך לכנס אותה תוך 14 ימים, תהיה גם סמכות כזאת ליושב ראש ועדת הביקורת.
אלי אלאלוף: נוסיף את זה שם.
<ענת מימון: מה אמרנו לגבי פרסום סדר היום?
<לימור תוסיה כהן: זה לא כתוב כאן אבל זה מובן מאליו שכאשר יושב ראש המועצה מזמן ישיבות מועצה, הוא קורא לחברים ואומר להם מה סדר היום.
<לימור תוסיה כהן: זה ברור שצריך להעביר אליהם את סדר היום בזמן סביר כדי לאפשר להם להיערך.
איציק שמולי: תאמיני לי שזה לא ברור.
<לימור תוסיה כהן: אני מקבלת את מה שאתה אומר ולכן אני לא מתנגדת לציין את זה באופן מפורש.
<לימור תוסיה כהן: גוף סביר שמתנהל באופן סביר, כך הוא אמור להתנהל.
איציק שמולי: אם שאלת את עצמך איך התאחדות הסטודנטים יצאה למאבק האוהלים, זה בדיוק כך.
איציק שמולי: פשוט לא היה סדר היום ולכן הם הגיעו והחליטו שיוצאים למחאת האוהלים.
<לימור תוסיה כהן: ואני חשבתי שזה גוף סביר.
אלי אלאלוף: ברגע שפורסם סדר יום לאותה ישיבה, איך מוסיפים סעיף שלא פורסם?
איציק שמולי: אפשר לשלוח סדר יום מעודכן.
אלי אלאלוף: אני מדבר בזמן הישיבה.
<לימור תוסיה כהן: בגדול, לסדר היום לא ניתן להעלות נושאים מבלי שפורסמו מראש אלא אם כן כל החברים הנוכחים וכל החברים מסכימים וכל החברים מוכנים לקיים את הדיון בסד הזמנים הצפוף הזה מבלי לקבל הודעה מראש.
אלי אלאלוף: כל החברים?
אלי אלאלוף: אני חושב שלהעלות נושא תוך כדי המועצה לפחות כאשר רוב חברי המועצה נוכחים, יאשרו את זה.
<לימור תוסיה כהן: אז יכול לבוא חבר מועצה ולומר שיש לו מה להשמיע בעניין הזה, זה לא היה על סדר היום, לא ידע להיערך, לא ידע להגיע, לא הגיע, קיבלו החלטה, מחטף.
<לימור תוסיה כהן: יש כאן שאלה של איזון בין מה שאנחנו רוצים לבין מה שיש.
אלי אלאלוף: למשפטנים תמיד יש תשובה.
<לימור תוסיה כהן: כמובן שחבר מועצה יכול לבקש מהיושב ראש לכלול נושא בסדר היום והיושב ראש מחויב לעשות את זה וגם לכנס ישיבה במידת הצורך.
<לימור תוסיה כהן: לא צריך לחכות עוד שלושה חודשים על מנת לדון בו.
אלי אלאלוף: אז לא יהיה סעיף שונות?
<לימור תוסיה כהן: שונות, אולי יכולים להיות דיווחים כלליים.
<לימור תוסיה כהן: זה לא יכול להיות משהו מהותי שהתאגיד ירצה לקבל בו החלטה עם משקל.
אלי אלאלוף: איציק, זה מספק אותך?
יעל גרמן: שונות, זה לא מספק.
יעל גרמן: שונות חייב להיות.
<לימור תוסיה כהן: בסדר, אבל שונות לא יכול לכלול איזושהי החלטה מהותית.
יעל גרמן: זה נתון לאינטרפרטציה.
יעל גרמן: כאשר יש איזשהו נושא שהוא מאוד מאוד אקוטי ואי אפשר להעלות אותו מראש, בתוך שונות אפשר להעלות אותו.
יעל גרמן: שונות, זה בסדר.
יעל גרמן: זה סעיף סל.
<ענת מימון: אני מסכמת שהוספנו לסעיף הזה שלושה דברים.
<ענת מימון: הפרסום של סדר היום, החתימה של חבר מועצה על הדוח ויושב ראש ועדת הביקורת שגם הוא יוכל לכנס את המועצה.
<ענת מימון: 32יז.
<ענת מימון: גמול והחזר הוצאות שר האוצר, בהתייעצות עם השרים, יקבע כללים ותנאים שלפיהם ישלם התאגיד גמול או החזר הוצאות לחברי מועצה, ככל שאינם עובדי המדינה, עובדי גוף מתוקצב או עובדי גוף נתמך כהגדרת בסעיף 32 לחוק יסודות התקציב, ואת שיעוריהם.
<ענת מימון: 32יח.
<ענת מימון: הוראות לעניין חובת מתן ידיעות סעיף 20 לחוק החברות הממשלתיות לעניין חובת מתן ידיעות יחול בשינויים המחויבים על חברי המועצה.
<ענת מימון: כאן יש חובה למסור ידיעות לשרים, לרשויות הרלוונטיות.
<לימור תוסיה כהן: חובה על חברי המועצה לדווח על עניין של התאגיד שהתגלתה בו פגיעה בחוק או בטוהר המידות לשרים וגם על פי דרישתם.
<לימור תוסיה כהן: הוא צריך למסור ידיעות על ענייני החברה ופעילותיה ואם נודע לו על פגיעה בחוק או בטוהר המידות, הוא חייב למסור מיוזמתו ליושב ראש המועצה, לשרים ולמבקר המדינה.
<ענת מימון: 32יט.
<ענת מימון: זכות לקבל מידע חבר מועצה רשאי לבדוק את מסמכי התאגיד ואת רישומיו ולקבל העתקים מהם בתוך זמן סביר, וכן לבדוק את נכסי התאגיד והתחייבויותיו, ככל שהדבר דרוש למילוי חובותיו כחבר המועצה.
<ענת מימון: העברת המסמכים והרישומיים ובדיקת הנכסים וההתחייבויות לפי סעיף זה, ייעשו באמצעות המנהל הכללי.
<ענת מימון: 32כ.
<ענת מימון: חובת זהירות נושא משרה בתאגיד חב כלפי התאגיד חובת זהירות כאמור בסעיפים 35 ו-36 לפקודת הנזיקין (נוסח חדש).
<ענת מימון: אין בהוראות סעיף קטן (א) כדי למנוע את קיומה של חובת זהירות של נושא משרה כלפי אדם אחר.
יעל גרמן: מה כתוב בסעיפים 35 ו-36 לפקודת הנזיקין?
<לימור תוסיה כהן: ביצוע תפקיד כפי שהיה נוהג נושא משרה סביר.
<לימור תוסיה כהן: זאת אומרת, עוד מעט נקרא את סעיף 32כא, זה סוג של המחשה ל-32כ.
<ענת מימון: 32כא.
<ענת מימון: אמצעי זהירות ורמת מיומנות נושא משרה בתאגיד יפעל ברמת מיומנות שבה היה פועל נושא משרה סביר, באותה עמדה ובאותן נסיבות, ובכלל זה ינקוט, בשים לב לנסיבות העניין, אמצעים סבירים כדי להבטיח כי פעולות הנעשות על ידיו בתוקף תפקידו עולות בקנה אוחד עם תכלית התאגיד, וכדי לקבל מידע שיש לו חשיבות לצורך קבלת החלטה או ביצוע פעולה הנעשים על ידיו בתוקף תפקידו.
<נעה בן שבת: אלה סעיפים מאוד יפים וחשובים, אבל זה תאגיד שהוא מעסיק רופאים וטרינרים.
<לימור תוסיה כהן: זה מודל הכי מקובל והכי בסיסי של חובות זהירות וחובות אמונים כלפי תאגיד.
<לימור תוסיה כהן: הבסיס שלו הוא בחוק החברות ואנחנו פשוט העתקנו אותו כי חוק החברות לא חל על תאגידים ציבוריים.
<לימור תוסיה כהן: אבל חשוב שהגורמים שמכהנים בתאגיד הציבורי יפעלו לטובתו של התאגיד הציבורי.
איציק שמולי: יש חובת זהירות ומיומנות בחוק החברות.
<לימור תוסיה כהן: לגמרי.
<לימור תוסיה כהן: אלה בדיוק אותם הסעיפים בחוק החברות.
<ענת מימון: וזה מוסיף על סעיפים 35 ו-36 לפקודת הנזיקין?
<לימור תוסיה כהן: שני הסעיפים האלה הם סעיפים מחוק החברות.
<לימור תוסיה כהן: הם קיימים ביחס לדירקטורים בחברות.
<ענת מימון: 32כב.
<ענת מימון: חובת אמונים וניגוד עניינים נושא משרה בתאגיד חב חובת אמונים לתאגיד הציבורי, ינהג בתום לב ויפעל להגשמת תכליתו של התאגיד, ובכלל זה - יימנע מכל פעולה שיש בה כדי להעמידו, במישרין או בעקיפין, במצב של חשש לניגוד עניינים בין מילוי תפקידו בתאגיד לבין עניין אישי או תפקיד אחר שלו, ובכלל זה לא יטפל ולא ישתתף בדיון ובהצבעה בישיבות, בנושא העלול להעמידו, במישרין או בעקיפין, במצב של ניגוד עניינים כאמור.
<ענת מימון: לעניין פסקה זו, אחת היא אם מילוי התפקיד האחר הוא בתמורה או שלא בתמורה.
<ענת מימון: יימנע מכל פעולה שיש בה תחרות עם פעולות התאגיד.
<ענת מימון: יימנע מניצול הזדמנות עסקית של התאגיד במטרה להשיג טובת הנאה לעצמו או לאחר.
<ענת מימון: יגלה לתאגיד כל ידיעה וימסור לו כל מסמך הנוגעים לענייניו, שבאו לידיו בתוקף מעמדו בתאגיד.
<נעה בן שבת: אני רוצה לשאול לגבי ההזדמנות העסקית.
<נעה בן שבת: את אמרת בבוקר שהתאגיד כן מתקשר עם מפעלים וכן יש לו הזדמנויות עסקיות מהבחינה הזאת.
<אפרת אביאני: הוא יכול.
<ענת מימון: על אף האמור בסעיף קטן (א)(1), חבר המועצה שהוא עובד המדינה, רשאי להביא בחשבון במסגרת שיקוליו והחלטותיו, גם את מדיניות הממשלה ומדיניות המשרד הממשלתי שבו הוא עובד, ולא יראו אותו כמצוי בניגוד עניינים בשל כך בלבד.
<ענת מימון: אין בהוראות סעיף זה כדי למנוע את קיומה של חובת אמונים של נושא משרה כלפי אדם אחר.
<רוית ארבל: אני מבקשת לחזור לסעיף הקודם לגבי זכות לקבל מידע, לסעיף 32יט.
<רוית ארבל: הסיפא קצת מעקרת את הסעיף.
<רוית ארבל: הסעיף מדבר על הזכות לקבל מידע של חבר מועצה והסיפא אומרת שזה ייעשה באמצעות המנכ"ל, העברת המסמכים.
<רוית ארבל: זה בסדר אם זה מה שנקבע, אבל יש עוד עניין שם והוא שגם הבדיקה של הנכסים תיעשה באמצעות המנכ"ל וזה מעקר את כל הסעיף.
<לימור תוסיה כהן: להפך.
<לימור תוסיה כהן: אנחנו רצינו אחריות של המנכ"ל אישית כלפי חברי המועצה על מנת שהדברים האלה יבוצעו.
<רוית ארבל: יכול להיות שאני לא מבינה את הסעיף נכון.
<רוית ארבל: אם אני רוצה לעשות איזושהי בדיקה עצמאית של נכסים, אני מבקשת את המידע ואני לא רוצה שהמנכ"ל יענה אלא אני בעצמי בגוף ראשון רוצה לעשות את הבדיקה ובדיוק לשם כך אני מקבלת את המידע.
<לימור תוסיה כהן: הסעיף הזה הוא מקביל ל-265 לחוק החברות והוא דומה.
<לימור תוסיה כהן: זה מה שנעשה גם בחברות.
<קריאה: השלכות רוחב.
<לימור תוסיה כהן: זה המודל.
<לימור תוסיה כהן: דבר שני, מה שזה משיג זה שלא כל חבר מועצה ילך לכל עובד זוטר כשפער הכוחות ביניהם הוא ברור.
<לימור תוסיה כהן: בדרך כלל לא עושים את זה.
<לימור תוסיה כהן: היינו גם רוצים שהמנכ"ל באופן אישי יישא באחריות כלפי המידע הזה שהוא מעביר.
<רוית ארבל: אבל יש כאן
<רוית ארבל: זכות לעשות בדיקה גם לחבר המועצה או רק למנכ"ל?
<רוית ארבל: זה לא ברור.
<לימור תוסיה כהן: בוודאי גם לחבר המועצה.
יעל גרמן: חבר המועצה מבקש והמנכ"ל עושה.
<לימור תוסיה כהן: המידע מועבר באמצעות המנכ"ל.
יעל גרמן: חבר המועצה מבקש והמנכ"ל הוא זה שעורך את הבדיקה.
<לימור תוסיה כהן: ומעביר את המידע.
יעל גרמן: אי אפשר לנהל מפעל כאשר כל חבר מועצה ייגש, כמו שאומרת היועצת המשפטית, לכל עובד ויבקש ממנו תחקיר.
<ענת מימון: 32כג.
<ענת מימון: הודעה על ניגוד עניינים התברר לנושא משרה כי נושא הנדון או המטופל על ידו עלול לגרום לו להימצא במצב של ניגוד עניינים כאמור בסעיף 32כב, יודיע על כך ליושב ראש המועצה או למנהל הכללי, לפי העניין.
<נעה בן שבת: לפי העניין, אם זה ניגוד עניינים.
<לימור תוסיה כהן: נושא משרה יכול להיות חבר מועצה והוא יכול להיות גם מנכ"ל או סמנכ"ל ולכן לפי העניין.
<לימור תוסיה כהן: אם זה חבר מועצה, הוא מודיע ליושב ראש המועצה.
<לימור תוסיה כהן: אם זה סמנכ"ל, הוא מודיע למנכ"ל.
יעל גרמן: ואם זה על היושב ראש, זה למנכ"ל.
<לימור תוסיה כהן: הוא מודיע גם למועצה עצמה.
<ענת מימון: 32כד.
<ענת מימון: תרופות בשל הפרת חובת אמונים על הפרת חובת אמונים של נושא משרה כלפי התאגיד יחולו הדינים החלים על הפרת חוזה, בשינויים המחויבים.
<ענת מימון: בלי לגרוע מכלליות האמור בסעיף קטן (א), רואים נושא משרה בתאגיד שהפר חובת אמונים כלפי התאגיד כמי שהפר התקשרות עם התאגיד.
<ענת מימון: התאגיד רשאי לבטל פעולה שעשה נושא משרה בשם התאגיד כלפי אדם אחר או לתבוע מאותו אדם את הפיצויים המגיעים לו מנושא המשרה, אף בלא ביטול הפעולה, אם אותו אדם ידע על הפרת חובת האמונים שלנושא משרה.
<נעה בן שבת: בגלל שהתפקיד שלו מוגדר בצורה כל כך מצומצמת, לכאורה קשה לראות את כל ההתקשרויות ואת כל הפעולות שעושה התאגיד.
<נעה בן שבת: הוא מחזיק רכבים?
<נעה בן שבת: הוא שוכר?
<נעה בן שבת: אני חוזרת בי מההערה הזאת.
<ענת מימון: 32כה.
<ענת מימון: פיזור המועצה נוכחו השרים כי המועצה אינה ממלאת את התפקידים והחובות שהוטלו עליה לפי פרק זה, ובכלל זה כי המועצה לא הגישה הצעת תקציב שנתי מאוזן בהתאם לסעיף 22 לחוק יסודות התקציב או לא קיימה ישיבות בתדירות שנקבעה לפי סעיף 32טו(א), כך שהתנהלות התאגיד נפגעת באופן מובהק ומשמעותי ביותר, רשאים הם לפנות לממשלה בבקשה בכתב, כדי שתתרה במועצה בהודעה מנומקת בכתב, כי אם בתוך תקופה שקבעה לא תמלא המועצה את חובותיה, הממשלה תפזרה.
<ענת מימון: לא מילאה המועצה את חובותיה כאמור בסעיף קטן (א) בתוך התקופה שקבעה הממשלה בהתראתה, רשאית הממשלה להורות על פיזורה.
<ענת מימון: השרים, לפי העניין, ימנו בתוך שישים ימים מיום פיזור המועצה לפי סעיף קטן (ב), מועצה חדשה, לפי הוראות סעיף 32יז.
<ענת מימון: מועצה שפוזרה תמשיך לכהן כמועצה זמנית עד למינויה של המועצה החדשה.
<ענת מימון: מועצה זמנית תימנע ככל האפשר מקבלת החלטות משמעותיות שאינן נדרשות לשם תפקודו השוטף והתקין של התאגיד.
<נעה בן שבת: לפי המודל שלכם, כל התפקידים ממלאת הממשלה כגוף אחד.
<לימור תוסיה כהן: זה מודל שהוא מקובל גם בחברות ממשלתיות כאשר גם שם המינוי הוא בידי שרים מסוימים אבל לממשלה כמי שיש לה אחריות כוללת על כלל משרדי הממשלה, במקרים אקוטיים כמובן זה יבוצע ולא בכל מקרה.
אלי אלאלוף: תבדקו בבקשה לטובת מקווה ישראל.
אלי אלאלוף: איך יכול להיות שמוסד כמו מקווה ישראל שהוא חברה ממשלתית יכול להיות שנה וחצי ללא מועצה.
אלי אלאלוף: רואים שם הידרדרות מטורפת כל פעם שצריך לחדש את המועצה.
אלי אלאלוף: פשוט לא יאומן.
<לימור תוסיה כהן: לפי החוק הזה, יש את המנגנון.
<נעה בן שבת: אבל היה תקדים שהממשלה פעלה ופיזרה מועצות?
<לימור תוסיה כהן: אני לא מכירה.
<נעה בן שבת: אולי זה לא אפקטיבי.
<לימור תוסיה כהן: בגלל ההרחקה הזאת, הרי תאגיד ציבורי יש לו את כל היתרונות שלו ומצד שני הפיקוח הממשלתי עליו הוא יחסית מצומצם.
<לימור תוסיה כהן: הם לא חלק מהמדינה ולכן חשוב לשמור מנגנוני ביקורת שבמקרים אקוטיים הממשלה כן תוכל לפעול.
אלי אלאלוף: מניסיון שיש לי במקווה ישראל, כל פעם שנגמרה תקופת כהונה של היושב ראש, המוסד הזה נתקע שנה וחצי בפעם האחרונה ולפעמים שנתיים בלי מועצה.
אלי אלאלוף: כך אי אפשר לתפקד.
אלי אלאלוף: זה פשוט נורא.
אלי אלאלוף: זאת התקופה בה יש גם השתוללות וגירעונות תקציב ובונים את גירעונות העתיד.
<ענת מימון: 32כו.
<ענת מימון: ועדת הביקורת ותפקידיה המועצה תמנה מבין חבריה ועדת ביקורת בת שלושה וחברים והם: שני נציגי הציבור שמונו לפי סעיפים 32ז(8) ו-(9) ואחד מבין עובדי המדינה.
<ענת מימון: יושב ראש המועצה לא יהיה חבר בוועדת הביקורת.
<ענת מימון: ועדת הביקורת תמנה מבין חבריה יושב ראש.
יהיו אלו: לעמוד על ליקוים בניהול התאגיד, בין השאר תוך התייעצות עם המבקר הפנימי של התאגיד או עם רואה החשבון המבקר, ולהציע למועצה דרכים לתיקונים.
יהיו אלו: מצאה ועדת הביקורת ליקוי כאמור שהוא ליקוי מהותי, תקיים ישיבה אחת לפחות לעניין הליקוי הנדון, בנוכחות המבקר הפנימי או רואה החשבון המבקר, לפי העניין, ובלא נוכחות של נושאי משרה בתאגיד שאינם חברי הוועדה.
יהיו אלו: על אף האמור בסעיף זה, נושא משרה רשאי להיות נוכח לשם הצגת עמדה בנושא שבתחומי אחריותו/מומחיותו.
<נעה בן שבת: שאינם חברי ועדת הביקורת?
<לימור תוסיה כהן: ועדת הביקורת יכולה לקיים את דיוניה כדי לאפשר לה עצמאות ודיון פתוח וחופשי של חברי ועדת הביקורת.
<לימור תוסיה כהן: היא מחליטה מי מגיע לדיוניה.
<לימור תוסיה כהן: אם המנכ"ל מחליט שהיא רוצה להשתתף בדיוניה, ועדת הביקורת יכולה לומר לו לא כי הישיבה סגורה.
<נעה בן שבת: בשידור הציבורי היה כתוב שאלה חברי המועצה.
<נעה בן שבת: כמובן הכול בסדרי גודל אחרים.
<לימור תוסיה כהן: המודל הנקי יותר מונע מכל גורם שוועדת הביקורת חושבת שהוא לא רלוונטי לדיון, היא יכולה להגיד לו שהוא לא יכול להשתתף.
יעל גרמן: כולל חברי מועצה.
<לימור תוסיה כהן: כולל חברי מועצה שאינם חברי ועדה.
<נעה בן שבת: אנחנו נשאיר את שאינם חברי ועדה.
<ענת מימון: לבחון את מערך הביקורת הפנימית של התאגיד ואת תפקודו של המבקר הפנימי וכן אם עומדים לרשותו המשאבים והכלים הנחוצים לו לשם מילוי תפקידו, בשים לב, בין השאר, לצרכיו המיוחדים של התאגיד ולגודלו.
<ענת מימון: לקבוע הסדרים לגבי אופן הטיפול בתלונות של עובדי התאגיד בקשר לליקויים בניהולו ולגבי ההגנה שתינתן לעובדים שהתלוננו כאמור.
<ענת מימון: לדון בדוחות של המבקר הפנימי, דוחות מבקר המדינה ודוחות ביקורת אחרים, ולהעביר לאישור המועצה בצירוף הערותיה והמלצותיה.
יעל גרמן: יש לי תוספת.
יעל גרמן: אני מבקשת להוסיף דבר נוסף והוא לערוך תכנית ביקורת בהתאם לתכנית סיכונים.
יעל גרמן: זה דבר אלמנטרי שוועדת ביקורת תהיה לה תכנית ביקורת מסודרת ולא תמציא באמצע השנה את הנושאים אותם היא רוצה לבקר.
איציק שמולי: התכנית הזאת כמובן תהיה שנתית.
יעל גרמן: תכנית ביקורת שנתית או הייתי אומרת אפילו רב שנתית, בהתאם לסקר סיכונים.
יעל גרמן: זה יכול בהחלט להיות גם רב שנתית.
יעל גרמן: ועדות ביקורת רציניות עורכות סקר סיכונים, מה הם הדברים הבעייתיים, מה הן נקודות התורפה עליהן צריך לשים עין בביקורת ולפי זה הן קובעות את תכנית הביקורת שלהן.
<לימור תוסיה כהן: אם אפשר להחזיר אתכם לפסקה (2).
<לימור תוסיה כהן: בהתייחס למבקר הפנימי, היות ואין לנו כאן חובה בחוק למנות מבקר פנימי, אני מציעה לומר ככל שמונה.
<לימור תוסיה כהן: זאת אומרת, התאגיד יכול למנות מבקר פנימי אבל שלא יתפרש מהפסקה הזאת שמחובתו למנות.
<נעה בן שבת: זה גם ב-(2) וגם ב-(4).
<נעה בן שבת: בכל מקום שכתוב, צריך להוסיף "ככל שמונה".
איציק שמולי: אם אין מבקר פנימי, מי בדיוק אמור לעשות את העבודה של הכנת דוחות ביקורת?
<לימור תוסיה כהן: ועדת הביקורת.
<לימור תוסיה כהן: ועדת הביקורת היא הגורם שכנגד המועצה.
<לימור תוסיה כהן: היא מבקרת את הפעילות.
<לימור תוסיה כהן: המבקר הפנימי, ככלל, הוא זרוע של מנכ"ל החברה והוא עושה את הביקורת.
<לימור תוסיה כהן: הוא כפוף למנכ"ל החברה ועושה את הביקורת מטעמו, הולך לכל מיני פינות שהמנכ"ל ביום יום לא מגיע אליהן.
<לימור תוסיה כהן: לכן אמורה להיות איזושהי סינרגיה בין שני הגופים האלה שהם שניהם גורמים שעורכים ביקורת בתאגיד עצמו.
<לימור תוסיה כהן: הסעיף הזה בא להסדיר את מערכת היחסים ביניהם.
אלי אלאלוף: איזה כלים עומדים לרשותה של ועדת הביקורת כדי לעשות את זה?
<לימור תוסיה כהן: יש לה את הסמכויות שעומדות לה כאן ולשם כך קבענו שנציגי הציבור הם אלה שיהיו בוועדת הביקורת.
אלי אלאלוף: אבל מי יכתוב עבורם?
אלי אלאלוף: מי יחקור?
<לימור תוסיה כהן: שוב, כמו שאמרתי, התאגיד יכול להחליט למנות מבקר פנימי.
איציק שמולי: הדרך להתמודד עם מה שמעלה היושב ראש היא לקבל את הצעתה של חברת הכנסת גרמן שהעניין של דוח שנתי לא יהיה נתון לשיקול דעת.
<לימור תוסיה כהן: דוח שנתי של ועדת הביקורת לא נתון לשיקול דעת.
<לימור תוסיה כהן: ועדת הביקורת מחויבת בזה.
אלי אלאלוף: אבל איזה כלי יש לה?
יעל גרמן: תקציב.
יעל גרמן: השאלה היא לגבי התקציב.
אלי אלאלוף: היא צריכה כלים, היא צריכה מזכירות או לא צריכה מזכירות.
<לימור תוסיה כהן: התאגיד אמור לאפשר לה לקיים את פעילותה.
אלי אלאלוף: נכתוב שעל התאגיד לעמיד לרשות ועדת הביקורת את הכלים הנדרשים למילוי תפקידה.
יעל גרמן: דרך אגב, ברשויות נהוג שוועדת הביקורת מקבלת חלק מסוים מסך כל תקציב המועצה.
יעל גרמן: אולי גם את זה אפשר לומר.
יעל גרמן: שתקציבה לא יפחת מכך וכך אחוזים.
יעל גרמן: אפשר לקחת את הדוגמה של מועצות מקומיות.
<נעה בן שבת: אנחנו אומרים שעל המועצה להעמיד לרשות ועדת הביקורת את כל המידע והכלים.
אלי אלאלוף: לא רק מידע.
יעל גרמן: שתקציבה לא יפחת מכך וכך.
<לימור תוסיה כהן: לקבל את הכלים הנדרשים לפעילותה.
יעל גרמן: לרבות תקציב שלא יפחת מכך וכך.
<לימור תוסיה כהן: אני לא יודעת לגבי לא יפחת מכך וכך כי קשה לי להגיד מה כרגע.
<לימור תוסיה כהן: באחוזים ממה?
יעל גרמן: מסך כל התקציב של התאגיד.
יעל גרמן: כך זה נהוג.
יעל גרמן: זה נהוג ברשויות המקומיות.
<לימור תוסיה כהן: יכול להיות.
<לימור תוסיה כהן: אני לא מכירה מעגלים כאלה ואני לא יודעת לקבוע את היחס.
<לימור תוסיה כהן: אני לא יודעת מה היחס בין התקציב הכולל של התאגיד מול תקציב ועדת הביקורת.
אלי אלאלוף: תבדקי.
<לימור תוסיה כהן: קשה לי לקבוע את השיעור הזה.
אלי אלאלוף: אני הייתי פעם חבר במועצת עיר מסוימת.
<לימור תוסיה כהן: השאלה אם זה לא מספק שנאמר שהתאגיד מחויב להעמיד את הכלים ואת התקציב הנדרשים לפעילותה של ועדת הביקורת.
אלי אלאלוף: ראש העיר המפורסם רק חנק את תקציב המבקר וועדת הביקורת.
<לימור תוסיה כהן: את לא מוכנה להסתפק בכך שתהיה חובה של התאגיד להעמיד את הכלים ואת התקציב הנדרשים?
אלי אלאלוף: הוא יגיד שאלה הכלים שיש לו להעמיד לרשות הוועדה.
אלי אלאלוף: ההצעה של יעל היא בהחלט במקום.
אלי אלאלוף: זה לא ניתן לשיקול דעת של המנכ"ל אלא מראש יש תקציב באחוזים שמוקצב לוועדת הביקורת.
יעל גרמן: אנחנו מודאגים מפני שאין ביקורת חיצונית כמו שציין היושב ראש.
<נעה בן שבת: יש את מבקר המדינה.
איציק שמולי: לגבי ההרכב של ועדת הביקורת.
איציק שמולי: מאיפה הרעיון הזה שוועדת הביקורת ממונה מתוך המועצה?
<לימור תוסיה כהן: כך זה מקובל בתאגידים ציבוריים.
<לימור תוסיה כהן: כך זה מקובל גם בחברות.
<לימור תוסיה כהן: רק בעמותות ובחברות לתועלת הציבור, חברי ועדת הביקורת אינם מהדירקטוריון אלא מהאסיפה הכללית.
<לימור תוסיה כהן: כאן אין לנו אסיפה כללית וזה המודל המקובל.
<לימור תוסיה כהן: גם בחברות ממשלתיות לתועלת הציבור, יש סעיף שמחריג ואומר שחברי ועדת הביקורת הם מקרב הדירקטוריון על אף שהיא חברה לתועלת הציבור.
<לימור תוסיה כהן: תיקנו אותי.
<לימור תוסיה כהן: על התאגיד הזה יש חובת מינוי מבקר פנימי לפי חוק המבקרים הפנימיים.